
Kompozitok esztergálása

A kompozitok az 1940-1950-es években váltak ismerté. A kompozit szó jelentése társított anyag. Általában kemény, de törékeny anyagot szívósabbal egyesítenek. Ezeket különleges tulajdonságok és a fémektől nagyobb szilárdság jellemzi. Egyre nagyobb teret hódítanak ezek az anyagok. Főbb felhasználási területként említhetjük a járműipart (repülőgépgyártás, űrhajógyártás, autógyártás), reaktortechnikát, vegyipart, szórakoztató ipart, a sport iparágát. A kompozitok megmunkálásáról kevés szakirodalom áll rendelkezésre. Kör keresztmetszetű anyagok esztergálásáról pedig kutatásaink során egyáltalán nem találtunk anyagot. Fontos ezzel a témával foglalkozni, mivel manapság nem csak sík és alakos felületeket készítenek kompozitokból, hanem kör keresztmetszetűeket is melyeket esztergálni kell, hogy szerelhetővé váljanak. A kísérletek során egy üvegszál erősítésű tekercselt kompozit hengert használtunk alapanyagnak. Különböző forgácsolási paramétereknél, különböző szerszámok alkalmazásával vizsgáltuk a forgácsolás minőségét és az azt kísérő jelenségeket. Hőkamerás felvételeket készítettünk a forgácsolási zónáról. A kapott eredményeket matematikai és statisztikai úton kiértékeltük és összehasonlítottuk a fémekre jellemző elméleti értékekkel.



